napuna ni elsa na ang manang, matapos anianinawin ang mukhang bahagyang nakalitaw sa nakapabalibid na mga taling kayo sa ulo ng natutulog, ay lihim na kumalabit sa kamay ni donya basilia, at mandi'itinanong kung sino ang maysakit na iyon. si donya basilia nama'nagkibit lamang ng balikat sa halip na tumugon. hinihintayhintay niyang ang pamangking mestisa ang magpakilala kay manang magda. nguni'ang lahat ay parang gumagalang sa kahimbingang kinapapalautan ng makatang nararatay. at halos walang ibig na magbuka ng bibig. bakit kaya baga'napagmasdan nilang may ngiting gumuhit sa labing maputla ng lalaking yaon? nakagising kaya nananaginip? lumapit si elsa sa dakong ulunan, at saka tumawag: tirso. dapwa'ang lalaki ay hindi sumagot, sinong tirso iyan? ang di napigilang usisa ng manang kay donya basilia, pagkarinig sa pangalang iyon. asawa ni elsa. patutok sa tayngang pakli ng tinanong asawa? ang pamanghang ulit sa marahang turing ng matandang manang.